Ўзбекистонда сайлов. Номзодлар, ҳокимлар ва бошқа машҳурлар овоз бермоқда\nПрезидентлик сайловларида номзод бўлган беш киши ҳам Тошкент шаҳридаги турли сайлов участкаларида овоз бериб бўлди.\nЎзбекистонда президент сайлови бошланди. 24 октябрь куни соат 08:00 дан мамлакатдаги барча сайлов участкалари давлат мадҳияси садолари остида очилди. Овоз бериш жараёни соат 20:00 га қадар давом этади.\nСоат 9:00 ҳолатига кўра, республикада давомат кўрсаткичи 12,3 фоизни кўрсатмоқда. Сайловчилар Фарғона (16,9), Андижон (16,1), Наманган (14,9) ва Жиззах (13,3) вилоятларида фаоллик кўрсатишмоқда.\nЎзбекистон Республикаси президенти сайловида Ўзбекистон Либерал-демократик партиясидан кўрсатилган номзод Шавкат Мирзиёев Мирзо Улуғбек тумани Алишер Навоий маҳалласидаги 59-сайлов участкасига ташриф буюриб, овоз бериш жараёнида иштирок этди.\nKun.uz мухбири хабар беришича, Шавкат Мирзиёевнинг 9 нафар оила аъзоси ҳам сайлов участкасида бўлди, сайлов ҳуқуқига эгалар овоз беришди.\nБиринчи хоним Зироат Мирзиёева ўғли билан\nПрезидентнинг биринчи қизи Саида Мирзиёева\nПрезидентнинг иккинчи қизи Шаҳноза Мирзиёева\nПрезидентнинг тўнғич куёви Ойбек Турсунов\nПрезидентнинг кичик куёви Отабек Умаров\nСайловда президентликка номзодлардан биринчи бўлиб Ўзбекистон Экологик партияси номзоди Нарзулло Обломуродов қатнашди. У Тошкент шаҳридаги 579-сайлов участкасида оила аъзолари билан бирга овоз берди. Унга овоз бериш жараёнида отаси ва рафиқаси ҳамроҳлик қилган.\n«Миллий тикланиш» демократик партиясидан президентликка номзод Алишер Қодиров рафиқаси билан бирга Тошкент шаҳридаги 116-сайлов участкасига келган.\nХалқ демократик партиясидан Ўзбекистон Республикаси президентлигига номзод сифатида кўрсатилган Мақсуда Ворисова пойтахтнинг Учтепа туманидаги 206-сайлов участкасида овоз берди. Унга ҳам турмуш ўртоғи ва оила аъзолари ҳамроҳлик қилган.\nНиҳоят «Адолат» социал-демократик партиясидан президентликка номзод Баҳром Абдуҳалимов Шайхонтоҳур туманидаги 132-мактабда ташкил этилган 405-сайлов участкасида оила аъзолари — рафиқаси, ўғли, келини ва неваралари билан бирга овоз берди.\nФото: Адолат партияси\nЎзбекистон мусулмонлари идораси раиси, муфтий Нуриддин домла Холиқназаров Тошкент шаҳри Мирзо Улуғбек туманидаги 41-сайлов участкасига келиб, президентлик сайловида овоз берди.\nЎзбекистон Республикаси Олий Мажлиси Сенати Раиси Танзила Норбаева Тошкент шаҳридаги 362-сайлов участкасига оила аъзолари билан келиб, президент сайловида овоз берди.\nБош вазир Абдулла Арипов Тошкент шаҳридаги 520-сайлов участкасида овоз берди. Ҳукумат раҳбари сайлов участкасига оиласи билан ташриф буюрди.\nФото: Шерзодхон Қудратхўжанинг Facebook саҳифаси\nТашқи ишлар вазири Абдулазиз Комилов Ўзбекистон Республикаси президенти сайловида овоз берди.\nОлий таълим вазири Абдуқодир Тошқулов онаси билан бирга сайловда иштирок этди.\nХалқ таълими вазири Шерзод Шерматов Самарқанд шаҳридаги сайлов участкасида овоз берди.\nТуризм ва спорт вазири Азиз Абдуҳакимов сайловда қатнашди.\nФото:Туризм ва спорт вазирлиги\nАдлия вазири Русланбек Давлетов ҳам конституциявий ҳуқуқидан фойдаланган ҳолда президентлик сайловида овоз берди.\nВилоятларда ҳокимлар ҳам ўз танловини амалга оширмоқда.\nСамарқанд вилояти ҳокими Эркинжон Турдимов. Фото: ЎзА\nФарғона вилояти ҳокими Хайрулло Бозоров. Фото: ЎзА\nБухоро вилояти ҳокими Ботир Зарипов. Фото: ЎзА\nАндижон вилояти ҳокими Шуҳратбек Абдураҳмонов. Фото: ЎзА\nТошкент вилояти ҳокими Даврон Ҳидоятов. Фото: ЎзА\nСирдарё вилояти ҳокими Ғафур Мирзаев. Фото: ЎзА\nСурхондарё вилояти ҳокими Тўра Боболов. Фото: ЎзА\nҚашқадарё вилояти ҳокими Зойир Мирзаев. Фото: ЎзА\nНавоий вилояти ҳокими Қобул Турсунов. Фото: ЎзА\nХоразм вилояти ҳокими Фарҳод Эрманов. Фото: ЎзА\n15:59 / 27.01.2022\n«Жириновский Ўзбекистонга кириши тақиқланиши керак» — «Миллий тикланиш» ТИВдан Ўзбекистон санкциясидаги шахслар рўйхатини тузишни сўрамоқда\nШавкат Мирзиёев МДҲни ривожлантиришда асосий эътиборни учта соҳага қаратишни таклиф этди